EkBass/fiwiki-20250220-pages-articles huggingface dataset:
Mbaraka Mwinshehe

Mbaraka Mwinshehe oli tansanialainen laulaja ja kitaristi. Mwinshehe oli yksi tunnetuimpia muusikkoja Itä-Afrikassa 1960–1970-luvuilla. Hän lauloi ja soitti kitaraa Morogoro Jazz Bandissä, Orchestra Super Volcanossa ja Cuban Branch Jazz -yhtyeessä. Mwinshehe kuoli auto-onnettomuudessa 12. tammikuuta 1979. Mbaraka Mwinshehe tunnettiin myös Itä-Afrikan ”Francona”.Muzikifan MUSIC OF KENYA & TANZANIA. Viitattu 16.2.2012 Mbaraka Mwinshehe tuli tunnetuksi monille Tansanian ja Kenian ulkopuolella vuonna 2000 julkaistun Mbaraka Mwinshehe & the Morogoro Jazz Band: Masimango (Dizim 4702-2) -levyn myötä. Polydor Kenya oli aiemmin julkaissut useita kokoelmalevyjä nimellä Ukumbusho (suomeksi ”muisto”). Tämän vinyylilevysarjan julkaisut koostuivat lähinnä singleistä, joita Mwinshehe oli julkaissut uransa aikana. ==Cuban Branch Jazz== Itseoppinut kitaristi Mbaraka Mwinshehe aloitti uransa soittamalla kwela- musiikkia Cuban Branch Jazzissa teinipoikana.Answers.com Mbaraka Mwinshehe. Viitattu 16.2.2012 ==Morogoro Jazz Band== Morogoro Jazz Band oli Mbaraka Mwinshehen toinen yhtye Cuban Branch Jazzin jälkeen. Yhtye yhdisteli musiikissaan useita erilaisia vaikutteita, kuten taarab-musiikkia, kenialaista bengaa, kuubalaista rumbaa, amerikkalaista rhythm and blues -musiikkia ja brittiläistä popmusiikkia. Yhtye esiintyi alun perin vakituisesti Morogoro Hotellissa Morogorossa. Morogo Jazz bandistä tuli hyvin suosittu 1960- ja 1970-luvuilla ja se sai osakseen paljon soittoaikaa radiossa. Yhtyeen alkuperäiseen kokoonpanoon kuului myös Salum Abdullah, joka myöhemmin perusti Cuban Marimba Bandin. Vuonna 1970 Mbaraka Mwinshehe vieraili Morogoro Jazz Bandin kanssa Japanissa esiintymässä Expo 70 -tapahtumassa. ==Super Volcano== Mbaraka Mwinshehe erosi Morogoro Jazz Bandistä vuonna 1973 ja perusti erittäin suositun Super Volcano -yhtyeen. Mwinshehe nauhoitti yhtyeineen Polydor studioilla Nairobissa ja keikkaili ympäri Itä-Afrikkaa. Keikkailu koituikin Mwinshehen kohtaloksi, kun hän kuoli auto-onnettomuudessa pahamaineisella Nairobi–Mombasa-valtatiellä 12. tammikuuta 1979. ==Diskografia== ===Albumit=== * The Last Recording of Soloist National Mbaraka Mwinshehe & Orchestra Super Volcano (1979) * Baniani Mwinshehe Minaruka (1982) * Ukumbusho Vol. 1 (1983) * Ukumbusho Volume Two: Urafiki Mwisho Wa Mwezi (1983) * Ukumbusho Vol. 3 (1983) * Ukumbushu Vol. 4 (1985) * Ukumbusho Volume 5 (1986) * Ukumbusho Volume 6 (1987) * Ukumbusho Volume 7 (1988) * Ukumbusho Volume 8 * Ukumbusho Volume 9 (1989) * Masimango (2000) * Mtaa Wasaba * Pesa No. 1 * Shida rateyourmusic.com Mbaraka Mwinshehe. Viitattu 16.2.2012 == Lähteet == ==Aiheesta muualla== * * ARTIST Direct: Mbaraka Mwinshehe biography Luokka:Tansanialaiset muusikot Luokka:Syntymävuosi puuttuu Luokka:Vuonna 1979 kuolleet
Jussi Haukioja

Jussi Haukioja (s. 1970 Lieto) on suomalainen filosofian professori Turun yliopistossa ja Norjan teknis-luonnontieteellisen yliopiston (NTNU) filosofian laitoksella Trondheimissa. Haukiojan erikoisaloja ovat kielifilosofia ja mielen filosofia. == Teoksia == * Rule-following, Response-dependence and Realism, 2000, väitöskirja, Turun yliopisto. * Advances in Experimental Philosophy of Language, 2015, Bloomsbury Academic. ISBN 978-1-4725-7073-4. == Kirjoituksia == * "Proto-Rigidity", Synthese 150, 2006. * "Rigidity and Actuality Dependence",Philosophical Studies, ilmestyy. == Aiheesta muualla == * Haukiojan sivu Turun yliopistossa * Haukiojan kotisivu Norjan teknis- luonnontieteellisessä yliopistossa. Luokka:Suomalaiset filosofit Luokka:Turun yliopiston professorit Luokka:Elävät henkilöt Luokka:Vuonna 1970 syntyneet
Zentai

Zentai (, sanasta 全身タイツ zenshin taitsu 'kokovartalosukkahousut'; ) on kokovartaloasu, joka on tehty nailonista/elastaanista, mutta joskus myös puuvillasta tai tavallisesta villasta. Zentai-asuja tehdään sekä miehille että naisille, ja ne peittävät ihmisen kokonaan. Zentai-asuja valmistetaan eri värisiä. ==Käyttö== Zentai-asuja käytetään aika paljon hauskanpitoon liittyvissä asioissa ja tapahtumissa kuten vappunaamiaisissa ja katutansseissa, mutta niitä on käytetty myös musiikkivideoissa, kuten The Body Poets Yhdysvalloissa ja Remix Monkeys Isossa-Britanniassa. Zentai-asuja on käytetty esimerkiksi televisio-ohjelmissa, kuten America's Next Top Model- ohjelmassa. Koska asut peittävät ihmisen vartalon kokonaan, niitä on käytetty animehahmoasusteiden suunnittelussa ja teossa. ==Katso myös== *Sukkahousut ==Lähteet== == Aiheesta muualla == Luokka:Fetissivaatteet
Blood Money

Blood money voi viitata seuraaviin asioihin: == Elokuvat == * Blood Money, Rowland Brownin ohjaama vuoden 1933 elokuva * Blood Money, Jerry Schatzbergin ohjaama vuoden 1988 elokuva * Blood Money (Killer's Edge), Joseph Merhin ohjaama vuoden 1990 elokuva * Blood Money – verirahat (Blood Money), Aaron Lipstadtin ohjaama vuoden 2000 elokuva * Blood Money, Lucky McKeen ohjaama vuoden 2017 elokuva, pääosassa John Cusack == Musiikki == * Blood Money, Lord Infamousin albumi * Blood Money, Bobb Deepin albumi * Blood Money, Tom Waitsin albumi == Televisio == * Blood Money, brittiläinen televisiosarja == Videopelit == * Blood Money, vuoden 1989 Amiga-peli * Hitman: Blood Money, vuoden 2006 videopeli
Parfyymi (täsmennyssivu)

Parfyymi tarkoittaa seuraavia asioita: * parfyymi eli hajuvesi * Parfyymi, Patrick Süskindin romaani * Parfyymi (Perfume), elokuva vuodelta 2001 * Parfyymi (Perfume: The Story of a Murderer), elokuva vuodelta 2006.
Tarhamaltsa

Tarhamaltsa (Atriplex hortensis) on maltsojen sukuun kuuluva yksivuotinen kasvilaji, jota viljellään lehtivihanneksena pinaatin tapaan. Se kasvaa alkuperäisenä Etelä-Euroopassa. == Ulkonäkö == Tarhamaltsa kasvaa 40–100 senttimetriä korkeaksi. Sillä on pystykasvuinen, niukasti haarova, vihreäjuovainen varsi. Sen leveän kolmiomaiset lehdet ovat 4–9 cm pitkät. == Lähteet == * == Aiheesta muualla == * Kasviatlas: Tarhamaltsa (Atriplex hortensis) Suomessa. * ITIS: Atriplex hortensis * United States Department of Agriculture (USDA): Atriplex hortensis * Flora of China: Atriplex hortensis Luokka:Maltsat Luokka:Lehtivihannekset
Sloan Great Wall

Sloan Great Wall (SCl 126) on galaksimuuri, joka oli löytöhetkellään vuonna 2003 suurin tunnettu maailmankaikkeuden rakenne. Muurin suurimmaksi dimensioksi arvioitu 1,37 miljardia valovuotta, mikä on noin 1/60 havaittavan maailmankaikkeuden halkaisijasta ja huomattavasti enemmän kuin ensimmäisen tunnetun galaksimuurin, Kalojen–Valaskalan superjoukkoryhmän (johon myös Linnunrata kuuluu) pituus. Lähimmillään muurin etäisyys Maasta on noin miljardi valovuotta. Galaksimuurin löydöstä ilmoittivat Princetonin yliopiston tutkijat J. Richard Gott III, Mario Jurić et al. lokakuussa 2003 The Astrophysical Journal -lehdessä. Löytö perustui Sloan Digital Sky Survey -tutkimukseen, jota tehdään Apache Point Observatorylta New Mexicosta käsin. == Katso myös == *Kylmä piste == Aiheesta muualla == *The Sloan Great Wall: Largest Known Structure?. NASA. Luokka:Galaksimuurit Luokka:Maailmankaikkeus
Geoglyfi

thumb|Australialaisen taiteilijan Andrew Rogersin kiviä kasaamalla tekemä moderni geoglyfi, joka esittää aboriginaalien mytologian Bunjil-lintua. Geoglyfi on ilmasta havaittava hahmo tai geometrinen kuvio, joka on tehty maahan joko kasaamalla maa-ainesta tai poistamalla sitä. Geoglyfejä on tehty muinaisissa kulttuureissa luultavasti uskonnollisia seremonioita varten. == Tunnettuja geoglyfejä == * Acren geoglyfit * Atacaman jättiläinen * Nazcan linjat * Uffingtonin valkoinen hevonen == Katso myös == * Maataide == Lähteet == *
Kalojen–Valaskalan superjoukkoryhmä

Kalojen-Valaskalan superjoukkoryhmä on useasta superjoukosta (mukaan lukien Neitsyen superjoukko, johon myös Linnunrata kuuluu) koostuva galaksimuuri. Se on yksi suurimmista tunnetuista maailmankaikkeuden rakenteista ja ensimmäinen löydetty galaksimuuri eli -filamentti. Siihen kuuluu noin 60 superjoukkoa. Se on kooltaan noin miljardi valovuotta pitkä ja 150 miljoonaa valovuotta leveä ja massaltaan 1018 auringon massaa, josta Neitsyen superjoukko käsittää vain 0,1 %. Tähtitieteilijä R. Brent Tully Havaijin yliopiston tähtitieteen laitokselta tunnisti rakenteen vuonna 1987. == Katso myös == * Sloan Great Wall * Huge-LQG == Lähteet == == Aiheesta muualla == * Luokka:Galaksimuurit Luokka:Maailmankaikkeus
Rohtosappi

Rohtosappi (Centaurium erythraea) on kaksivuotinen punakukkainen sappien sukuun kuuluva ruohokasvi. == Ulkonäkö ja koko == Rohtosapella on kaksi muunnosta, harsurohtosappi (var. erythraea) ja nuppirohtosappi (var. capitatum). Harsurohtosappi kasvaa 5–40 senttimetriä korkeaksi. Sen ruusukelehdet ovat soikeansuikeat ja 3–7-suoniset. Varsilehdet ovat suipot ja 3-suoniset. Kukinto on punakukkainen ja sen kukat hyvin lyhytperäisiä. == Levinneisyys == Rohtosappea tavataan laajalla alueella: melkein koko Euroopassa, lähialueilla Pohjois-Afrikassa ja Aasiassa sekä tulokkaana kaikilla muillakin mantereilla. Laji ei kasva Suomessa, sen lähimmät esiintymispaikat ovat eteläisessä Ruotsissa, Virossa sekä Venäjän puolella Karjalassa. Ennen alueluovutuksia Neuvostoliitolle rohtosappi on kuitenkin kuulunut Suomen luonnonkasvistoon Laatokan Karjalassa ja Karjalankannaksella. == Lähteet == == Aiheesta muualla == * Suomen Lajitietokeskus: Rohtosappi Centaurium erythraea * ITIS: Centaurium erythraea * United States Department of Agriculture (USDA): Centaurium erythraea * Dr. Duke's Phytochemical and Ethnobotanical Databases: Centaurium erythraea * Pherobase: Floral volatiles of Centaurium erythraea Luokka:Katkerokasvit
Haisusavikka

Haisusavikka (Chenopodium vulvaria) on savikoiden sukuun kuuluva yksivuotinen, matalakasvuinen kasvi. Se haisee mädältä kalalta ja on pahanhajuinen.Suuri Pohjolan kasvio 2005, s. 114. == Ulkonäkö ja koko == Haisusavikka kasvaa 5–30 senttimetriä korkeaksi. Sen harmaa varsi on rento tai koheneva, hyvin jauhoinen sekä usein runsas- ja pitkähaarainen. Myös lehdet ovat väriltään harmaanvihreitä ja ne ovat varressa kierteisesti. Lehtien lapa on kasvin keskiosassa kooltaan 1–2 cm:n pituinen, ehytlaitainen, tylppäkärkinen ja vaihtelee muodoltaan vinoneliömäisestä kulmikkaan leveänpuikeaan. Haisusavikan vihreä kukinto on pienikokoinen ja lehdetön. Pienet, tähkämäiset ja tiheät sykerökukinnot sijaitsevat lehtihangoissa ja varren haarojen kärjissä. Suomessa haisusavikka kukkii heinä-elokuussa. Pähkylä on kehän muodostaman hedelmäverhiön suojaama. Kiiltävän mustat siemenet ovat 1–1,2 millimetriä pitkiä, ympärykseltään lähes pyöreitä ja pinnaltaan lähes sileitä.Retkeilykasvio 1998, s. 126–127, 129. == Levinneisyys == Haisusavikka on kotoisin Välimeren alueelta.Retkeilykasvio 1998, s. 129. Lajia tavataan vakiintuneena Pohjois-Afrikassa Marokosta Tunisiaan ja Välimeren pohjoispuolella Pyreneiden niemimaalta läpi Etelä- ja Keski-Euroopan aina Ukrainaan, Kaukasuksen alueelle, Turkkiin ja Syyriaan asti. Pohjoisessa se on levinnyt Britteinsaarten eteläosiin, Pohjois-Saksaan ja Pohjois-Puolaan saakka. Satunnaisena lajia on tavattu Euroopassa Fennoskandian etelä- ja keskiosissa, Etelä-Baltiassa ja Länsi-Venäjällä. Lajista on havaintoja myös Libyasta, Egyptistä, Irakista, Iranista sekä monin paikoin Keski-Aasiasta ja Etelä-Siperiasta. Ihmisen mukana haisusavikka on levinnyt myös paikoin Pohjois- ja Etelä-Amerikkaan sekä Australiaan.Den virtuella floran: Stinkmålla (myös levinneisyyskartat) Viitattu 26.2.2013. Suomessa haisusavikka on hyvin harvinainen uustulokas, jota on tavattu lähinnä rannikkokaupungeista Uudeltamaalta Pohjois-Pohjanmaalle Oulun korkeudelle saakka. Tiedot lajin esiintymisestä ovat vanhoja eikä sitä ilmeisesti ole löydetty enää 1950-luvun jälkeen.Lampinen, R., Lahti, T. & Heikkinen, M. 2012: Kasviatlas 2011: Haisusavikan levinneisyys Suomessa. Helsingin Yliopisto, Luonnontieteellinen keskusmuseo, Helsinki. Viitattu 26.2.2013. == Elinympäristö == Haisusavikka kasvaa muun muassa merenrannoilla ja erilaisilla joutomailla. Suomessa haisusavikkaa on tavattu satamissa ja kaatopaikoilla. == Lähteet == * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. * === Viitteet === == Aiheesta muualla == * Kasviatlas 2020: Haisusavikan levinneisyys Suomessa. Luokka:Savikat
Kyläkurjenpolvi

Kyläkurjenpolvi (Geranium pratense) on kurjenpolvien sukuun kuuluva monivuotinen kasvi, jota tavataan Euraasiassa. Sitä viljellään myös koristekasvina. == Ulkonäkö ja koko == Kyläkurjenpolvi kasvaa 30–70 senttimetriä korkeaksi. Se kasvattaa useita varsia, jotka ovat hieman särmikkäitä sekä hapsi- ja nystykarvaisia. Lehdet ovat sormiliuskaiset ja liuskat suippoja. Kyläkurjenpolven sinivioletit kukat ovat 3–4 cm leveitä. Terälehdet ovat pyöreäkärkisiä, verholehdet leveitä ja teriötä lyhyempiä. Hedelmänä on viisiosainen, nystykarvainen lohkohedelmä. == Lähteet == * == Aiheesta muualla == * Suomen Lajitietokeskus: Kyläkurjenpolvi (Geranium pratense) * Kasviatlas 2022: Kyläkurjenpolven (Geranium pratense) levinneisyys Suomessa. * Global Biodiversity Information Facility (GBIF): Geranium pratense Luokka:Kurjenpolvet
Roxy

Roxy on yhdysvaltalainen, Kaliforniassa vuonna 1990 perustettu pelkästään naisille suunnattu lumilautailu- ja surffausmerkki. Roxy on Quiksilverin sisaryhtiö. Roxy sponsoroi monia lumilautailijoita. Roxy pitää joka vuosi naisille suunnattuja TTR-tähtiluokituksen saaneita lumilautakilpailuita, kuten Roxy Chicken Jam ja Roxy Pro. Luokka:Vaatemerkit
Emily Rose

Emily Rose Maier (s. 2. helmikuuta 1981 Renton, Washington) on yhdysvaltalainen näyttelijä. Hänet tunnetaan pääroolistaan (Elena Fisher) Uncharted-videopeleissä sekä vuonna 2010 aloittamastaan työstä Audrey Parkerin/Lucy Ripleyn roolissa televisiosarjassa Haven. Rose on valmistunut Master of Fine Arts -arvolla näyttelemisestä Kalifornian yliopistosta, Los Angelesista ja on lisäksi saanut Vanguard University of Southern Californiasta oppiarvon teatteritaiteessa. Rose syntyi kolmesta lapsesta vanhimpana; hänellä on pikkusisko ja -veli. == Aiheesta muualla == * Luokka:Yhdysvaltalaiset näyttelijät Luokka:Vuonna 1981 syntyneet Luokka:Elävät henkilöt
Munivat nisäkkäät

Munivat nisäkkäät (Prototheria) on nisäkkäiden alaluokka, johon kuuluvat lajit lisääntyvät elävien poikasten synnyttämisen sijaan munimalla. Alaluokan ainoa lahko, jossa on nykyään elossa olevia lajeja, on nokkaeläimet (Monotremata). Munivat nisäkkäät erosivat muista nisäkkäistä joskus mesotsooisella maailmankaudella. Vanhimmat tunnetut fossiilit ovat jopa 210 miljoonan vuoden takaa myöhäistriaskaudelta. == Katso myös == *Synnyttävät nisäkkäät (Theria), toinen nisäkkäiden alaluokista == Lähteet == * Luokka:Seulonnan keskeiset artikkelit
Nicky Whelan

Nicky Whelan (s. 10. kesäkuuta 1981 Victoria, Australia) on australialainen näyttelijä, joka tunnetaan vuosina 2006–2007 esittämästään Pepper Steigerin roolista televisiosarjassa Neighbours. Hän on esiintynyt myös muun muassa Mayan roolissa Tuho-osasto-televisiosarjassa vuosina 2009–2010 sekä Leighin roolissa elokuvassa Hall Pass – lupa rellestää (2011). Whelan on näyttelijäntöidensä lisäksi toiminut mallina ja juontajana. Whelan on australialaisen jalkapallon pelaaja Marcus Whelanin lapsenlapsi. == Aiheesta muualla == * Luokka:Australialaiset näyttelijät Luokka:Vuonna 1981 syntyneet Luokka:Elävät henkilöt
Befunge

Befunge on esoteerinen ohjelmointikieli, joka eroaa perinteisistä ohjelmointikielistä siten, että ohjelma on järjestetty kaksiulotteiseen ristikkoon. Chris Pressey kehitti ohjelmointikielen vuonna 1993. Befunge perustuu pinoon, johon voi lisätä lukuja ja ottaa sieltä pois. Peruslaskutoimitukset ottavat lukuja pinosta pois ja laittavat pinoon tuloksen. ==Lähteet== * Funge-98 Final Specification quadium.net === Viitteet === Luokka:Ohjelmointikielet
Terje Håkonsen

Terje Håkonsen (s. 11. lokakuuta 1974) on norjalainen lumilautailija. Hän hallitsi lajia 1990-luvulla voittaen muun muassa kolme kertaa peräkkäin half- pipen maailmanmestaruuden vuosina 1993, 1995 ja 1997.Terje Haakonsen Pioneers. Snowboarding in 80s & 90s == Lähteet == Luokka:Norjalaiset lumilautailijat Luokka:Vuonna 1974 syntyneet Luokka:Elävät henkilöt
Erkki Palmén

Erkki Juhani Palmén (17. toukokuuta 1932 Helsinki – 20. tammikuuta 2012) oli suomalainen latinisti ja Jyväskylän yliopiston latinan kielen lehtori, professori Arne Palménin poika.Finlands ridderskaps och adels kalender 1992, s. 424. Esbo 1991. ISBN 951-9417-26-5 Palmén väitteli tohtoriksi vuonna 1998 jäätyään eläkkeelle. Latinankielisen väitöksen aiheena oli paikan adverbi pronominin asemassa. Häntä pidetään latinanopetuksen uudistamisen keskeisenä henkilönä, ja hän oli mukana useiden oppikirjojen tekemisessä. Hän on kääntänyt latinaksi kotiseutulauluja, joita Jyväskylän Studiokuoro on levyttänyt, ja suomentanut Rooman kirjallisuutta, muun muassa Horatiuksen oodit.Oksala, Teivas: Osasi latinaa kuin äidinkieltään. Helsingin Sanomat 17.2.2012, s. C 8. Palménilla on kolme tytärtä. ==Lähteet== ==Aiheesta muualla== *Muistokirjoitus. Jyväskylän yliopisto. Luokka:Suomalaiset kielitieteilijät Luokka:Vuonna 1932 syntyneet Luokka:Vuonna 2012 kuolleet Luokka:Suomalaiset antiikintutkijat Luokka:Suomentajat Luokka:Suomalaiset aateliset
Pillisipuli

Pillisipuli eli talvisipuli (Allium fistulosum) on laukkojen eli sipulien (Allium) sukuun kuuluva monivuotinen kasvi, jota viljellään vihanneksena. Alkuperäisenä se kasvaa Itä-Aasiassa. Pillisipuli kasvaa 30–60 senttimetriä korkeaksi. Sen varsi ja lehdet ovat ontot ja pullistuneet, varsi on paksuin keskiosastaan. Lehdet ovat liereät ja yhtä pitkät kuin varsi. Pillisipulin kukintona on runsaskukkainen, pyöreähkö, itusilmuton sarja. Kukat ovat kooltaan 7–9 mm. == Lähteet == == Aiheesta muualla == * Suomen Lajitietokeskus: Pillisipuli – Allium fistulosum Luokka:Laukat Luokka:Lehtivihannekset
Isotalvio

Isotalvio (Vinca major) on talvioiden sukuun kuuluva monivuotinen oleanterikasvi, jota viljellään koristekasvina. Alkuperäisenä se kasvaa Etelä- Euroopassa. == Ulkonäkö ja koko == Isotalvio on talvivihanta, maitiaisnesteellinen varpu. Se kasvaa 20–50 senttimetriä korkeaksi. Varret kasvavat kaarevasti maanpinnalta koheten. Soikeat lyhytruotiset lehdet ovat 2,5–9 cm pitkiä. Isotalvion sinivioletit kukat ovat 3–5 cm leveitä. Kukan verhiö on kapealiuskainen ja liuskat karvaisia laidoiltaan. Lähisukuinen laji pikkutalvio (Vinca minor) on kooltaan isotalviota pienempi. == Lähteet == * == Aiheesta muualla == * Suomen Lajitietokeskus: Isotalvio (Vinca major) * Kasviatlas 2022: Isotalvio (Vinca major) Suomessa. * Global Biodiversity Information Facility (GBIF): Vinca major * JSTOR Global Plants: Vinca major * Integrated Taxonomic Information System (ITIS): Vinca major Luokka:Talviot
HMS Contest (1894)

HMS Contest oli Britannian kuninkaallisen laivaston vuonna 1895 palvelukseenotettu Banshee-luokan torpedovenehävittäjä. == Valmistus == Alus tilattiin 7. helmikuuta 1894 Laird, Son and Companyltä Birkenheadistä, jolloin sen luovutusajankohdaksi määrättiin 31. maaliskuuta 1895. Köli laskettiin 1. maaliskuuta 1894. Alus laskettiin vesille saman vuoden lopulla 1. joulukuuta ja valmistui heinäkuussa 1895.Lyon, David s. 60 == Palvelus == Uransa alus oli kotivesillä, kunnes se myytiin 11. heinäkuuta 1911 romutettavaksi Wardille Prestoniin.Lyon, David s. 61 == Lähteet == * * * * === Viitteet === Luokka:Banshee-luokan hävittäjät Luokka:Lairdin valmistamat alukset
HMS Banshee

HMS Banshee oli Britannian kuninkaallisen laivaston vuonna 1895 palvelukseenotettu Banshee-luokan torpedovenehävittäjä. == Valmistus == Alus tilattiin 7. helmikuuta 1894 Laird, Son and Companyltä Birkenheadistä, jolloin sen toimitusajankohdaksi määrättiin 31. maaliskuuta 1895. Köli laskettiin 1. maaliskuuta 1894 telakkanumerolla 598 ja alus laskettiin vesille 17. marraskuuta 1894. Alus valmistui heinäkuussa 1895.Lyon, David s. 60 == Palvelus == Palvelukseenotettaessa alus liitettiin 1896 Välimeren laivastoon, kunnes se palasi 1911 Britteinsaarille. Alus myytiin 10. huhtikuuta 1912 romutettavaksi Wardille Briton Ferryyn.Lyon, David s. 61 == Lähteet == * * * * === Viitteet === Luokka:Banshee-luokan hävittäjät Luokka:Lairdin valmistamat alukset
Ruohoselja

Ruohoselja (Sambucus ebulus) on seljojen sukuun ja tesmayrttikasvien heimoon kuuluva monivuotinen kasvi, jota viljellään koristekasvina. Alkuperäisenä se kasvaa Etelä-Euroopassa. Ruohoselja on myrkyllinen. == Ulkonäkö == Ruohoselja on ruohomainen ja kasvaa 60–150 senttimetriä korkeaksi. Sen lehdet ovat korvakkeelliset ja muodostuvat 7–13 lehdykästä. Ruohoseljan kukintona on kolmihaarainen huiskilo, jossa on pieniä, valkoisen vaaleanpunaisia kukkia. == Lähteet == * == Aiheesta muualla == * Kasviatlas 2022: Ruohoseljan (Sambucus ebulus) levinneisyys Suomessa. * Suomen Lajitietokeskus: Ruohoselja – Sambucus ebulus * Arboretum Mustila: Sambucus ebulus – ruohoselja Luokka:Seljat Luokka:Myrkylliset kasvit
Eila Kantola

Eila Arna Astrid Kantola (20. maaliskuuta 1914 Leppävirta – 19. toukokuuta 1993 Säkylä) oli suomalainen lastenkirjailija. == Teoksia == * Tiukupeikko ja muita satuja. Karisto 1945 * Jääprinsessa : tarinoita lapsille. Karisto 1946 * Tyttö ja Metsähiisi : satuja ; kuv. Helga Sjöstedt. Karisto 1952 * Runoja 1938-1946. Runogalleria, Helsinki 1994 == Lähteet == * Luokka:Suomalaiset lasten- ja nuortenkirjailijat Luokka:Vuonna 1914 syntyneet Luokka:Vuonna 1993 kuolleet
Sylvi Kauhanen

Sylvi Kauhanen (22. kesäkuuta 1906 Antrea – 16. toukokuuta 1993 Helsinki) oli suomalainen toimittaja ja lastenkirjailija. Sylvi Kauhanen oli ensimmäinen Yhteiskunnallisesta korkeakoulusta valmistunut yhteiskuntatieteiden kandidaatti. Hänen 1932 laatiman valtio-opin tutkielman aiheena oli Ulkovaltojen Saksaan kohdistama diplomaattinen saartopolitiikka ennen maailmansotaa. == Teoksia == * Nuorten kuvalehti jouluna 1943 ; toim. Sylvi Kauhanen. K. F. Puromiehen kirjapaino, Helsinki 1943 * Tinasotamiehen anoppi ja muita satuja ; kuvittanut Rita Rapp. WSOY 1943, 2. painos 1944 (ruotsiksi nimellä Tennsoldatens svärmor och andra sagor, Schildt 1945) * Kissa markkinoilla ja muita satuja ; kuvittanut Rita Rapp. WSOY 1944 * Sanu ja Tanu : satuja ; kuvittanut Rita Rapp. Otava 1946 * Kettu ja orava purjelentäjinä ; piirt. Leena Niilo-Rämä. Tekijä, Helsinki 1952 * Kansallispukuja ; toim. Sylvi Kauhanen ; kuvat piirtänyt Alli Touri. Helmi Vuorelma, Lahti 1952, 2. uudistettu painos 1957 * Kurre Kurrenpoika maailmalla : satuja ; kuv. Pirkko Lähteenmäki. Otava 1953 * Matka nukkehäihin ; kuv. Maija-Liisa Matarainen. Otava 1955 * Nuket joulukirkossa ; kuv. Marjatta Rislakki. Otava 1956 * Ommelkaamme tyttöjen kansallispuvut ; kirj. Sylvi Kauhanen, Aino Ollila. Otava 1956 == Lähteet == * * Ruudusta raunioon : valtio-opin ja kansainvälisen politiikan opetus YKK:ssa ja Tampereen yliopistossa 1925–2010 ; toimittanut Olavi Borg. Tampereen yliopisto, Johtamiskorkeakoulu 2011, Kauhasesta s. 191 Luokka:Suomalaiset lasten- ja nuortenkirjailijat Luokka:Vuonna 1906 syntyneet Luokka:Vuonna 1993 kuolleet
Banshee-luokka (hävittäjä)

Banshee-luokka oli Britannian kuninkaallisen laivaston kolmen aluksen muodostama torpedovenehävittäjäluokka (). Luokka oli birkenheadiläisen Laird, Son and Companyn valmistama. == Alukset == Banshee-luokan torpedovenehävittäjätLyon, David s. 60Gardiner, Robert s. 92 Nimi Telakka Kölinlasku Vesille Valmis Kohtalo HMS Banshee Laird, Son and Company, Birkenhead 1. maaliskuuta 1894 17. marraskuuta 1894 heinäkuu 1895 myyty romutettavaksi 1912 HMS Contest Laird 1. maaliskuuta 1894 1. joulukuuta 1894 heinäkuu 1895 myyty romutettavaksi 1911 HMS Dragon Laird 1. maaliskuuta 1894 15. joulukuuta 1894 kesäkuu 1895 myyty romutettavaksi 1912 == Lähteet == * * * * === Viitteet === *
Haltiain verta

Haltiain verta () on Andrzej Sapkowskin vuonna 1994 ilmestynyt fantasiakirja. Teos on Noituri-sarjan ensimmäinen romaanimittainen kertomus. == Lähteet == == Aiheesta muualla == * Alice Wybrew: Blood of Elves . Total Scifi Online 18.8.2008. Luokka:Noituri Luokka:Fantasiaromaanit Luokka:Puolalaiset kirjat Luokka:Vuoden 1994 kirjat
Kalle Väre

Kalle Evald Väre (sukunimi vuoteen 1916 Turkkila; 3. lokakuuta 1889 Jämsä – 22. maaliskuuta 1974 Alavus) oli suomalainen kirjailija. == Teoksia == * Uskon sana : Room. 10: 1-8. Suomen luth. evank.-yhdistys, Helsinki 1931 * Petollinen perintö. Suomen luth. evank.-yhdistys, Helsinki 1933 == Lähteet == * Luokka:Suomalaiset kirjailijat Luokka:Vuonna 1889 syntyneet Luokka:Vuonna 1974 kuolleet
Mustapha Mrani

Mustapha Mrani (, s. 2. maaliskuuta 1978) on marokkolainen jalkapalloilija. Laitapuolustajana pelaava Mrani edustaa Marokon pääsarjassa pelaavaa FAR Rabatia. ==Maajoukkueura== Mrani on edustanut Marokkoa vuodesta 2011 lähtien. Hän pelasi ensimmäisen ottelunsa Marokon paidassa 11. marraskuuta 2011 LG cupissa Ugandaa vastaan. Hän oli mukana myös vuoden 2012 Afrikan- mestaruuskisoissa, jossa Marokon kisat päättyivät alkulohkoon. Mrani pelasi turnauksessa yhden ottelun Nigeriä vastaan.Mustapha Mrani MTN Football Viitattu 17.2.2012 ==Lähteet== Luokka:Marokkolaiset jalkapalloilijat Luokka:Vuonna 1978 syntyneet Luokka:Elävät henkilöt
Nora Arnezeder

Nora Arnezeder (s. 8. toukokuuta 1989, Pariisi) on ranskalainen näyttelijä ja laulaja. Arnezederin ensimmäinen merkittävä rooli oli vuonna 2008 elokuvassa Paris 36 (ohjaaja Christophe Barratier). Elokuvassa hän esitti laulun ”Loin de Paname”, joka oli ehdolla parhaan laulun Oscar-palkinnon saajaksi. Vuonna 2012 Arnezeder näytteli elokuvassa Turvatalo. Vuonna 2009 Arnezeder oli Guerlainin hajuveden ”Idylle” mainoskasvona. == Lähteet == == Aiheesta muualla == * Luokka:Ranskalaiset näyttelijät Luokka:Ranskalaiset laulajat Luokka:Vuonna 1989 syntyneet Luokka:Elävät henkilöt
Fervent-luokka

Fervent-luokka oli Britannian kuninkaallisen laivaston kahden aluksen muodostama torpedovenehävittäjäluokka (). Luokka oli Paisleysta Skotlannista olevan Hanna, Donald and Wilsonin telakan valmistama. Alus luokka suunniteltiin aluksi yhdellä kattilalla ja savuhormilla, mutta sopimuksessa vaaditun nopeuden jäätyä saavuttamatta alukset kattiloitiin uudelleen. Tämän seurauksena niihin tuli neljä savuhormia ja niiden valmistuminen viivästyi. == Alukset == Fervent-luokan torpedovenehävittäjätLyon, David s. 75 Nimi Telakka Kölinlasku Vesille Valmis Kohtalo HMS Fervent Hanna, Donald and Wilson, Paisley 27. maaliskuuta 1894 20. maaliskuuta 1895 kesäkuu 1900 myyty romutettavaksi 1920 HMS Zephyr Hanna, Donald and Wilson 23. huhtikuuta 1984 10. toukokuuta 1895 heinäkuu 1901 myyty romutettavaksi 1920 == Lähteet == * * * * === Viitteet === *
Diprenorfiini

Diprenorfiini (Revivon, M5050)US Patent 3433791 - Endoethano Nor Oripavines & Nor Thebaines on opioidiantagonistiLewis JW, Husbands SM. The orvinols and related opioids--high affinity ligands with diverse efficacy profiles. Current Pharmaceutical Design. 2004;10(7):717-32., jota käytetään kumoamaan supervahvojen opioidianalgeettien kuten etorfiinin ja karfentaniilin vaikutuksen. Kyseisiä aineita käytetään etupäässä eläinlääketieteessä suurten eläinten nukuttamiseen. Diprenorfiini on voimakkain markkinoilla oleva opioidiantagonisti, se on noin 100 kertaa voimakkaampi antagonisti kuin nalorfiini,Furst S, Hosztafi S, Friedmann T. Structure-Activity Relationships of Synthetic and Semisynthetic Opioid Agonists and Antagonists. Current Medicinal Chemistry, 1995; 1(6):423-440. ISSN:0929-8673 sillä pystytään kumoamaan sellaisten voimakkaiden opioidien vaikutus, joihin naloksoni ei pysty.Takemori AE, Hayashi G, Smits SE. Studies on the quantitative antagonism of analgesics by naloxone and diprenorphine. European Journal of Pharmacology. 1972 Oct;20(1):85-92. Kyseisiä supervahvoja opioideja ei voi käyttää ihmisiin, koska niitä tarvitaan niin vähän, ettei niitä pysty turvallisesti annostelemaan, jolloin on suuri hengityslamaan johtava yliannostuksen vaara. Kun suuri eläin - kuten norsu tai sarvikuonoJessup DA, Clark WE, Jones KR, Clark R, Lance WR. Immobilization of free-ranging desert bighorn sheep, tule elk, and wild horses, using carfentanil and xylazine: reversal with naloxone, diprenorphine, and yohimbine. Journal of the American Veterinary Medical Association. 1985 Dec 1;187(11):1253-4. \- on ensin tainnutettu etorfiinilla tai karfentaniililla, diprenorfiinia annetaan herättämään eläin toimenpiteiden jälkeen.Alford BT, Burkhart RL, Johnson WP. Etorphine and diprenorphine as immobilizing and reversing agents in captive and free-ranging mammals. Journal of the American Veterinary Medical Association. 1974 Apr 1;164(7):702-5. Koska diprenorfiinilla on myös omaakin agonistista vaikutusta, sitä ei voi käyttää ihmisiin etorfiinin tai karfentaniilin vaikutuksen kumoamiseen. Naloksoni tai naltreksoni ovat tällöinkin suositeltavia opioidiantagonisteja.Caulkett NA, Arnemo JM. Chemical Immobilization of Free-Ranging Terrestrial Mammals. In: Tranquilli WJ, Thurmon JC, Grimm KA, eds. Lumb and Jones' Veterinary Anesthesia and Analgesia. 4th ed. Philadelphia: Lippincott, Williams and Wilkins, 2007. 815. == Lähteet == Luokka:Opioidit Luokka:Opioidiantagonistit
Borélyn puistossa

Borélyn puistossa on Verner Thomén (1878–1953) maalaus vuodelta 1908. Kankaalle maalattu öljyvärimaalaus (110×140 cm) on ollut Ateneumin kokoelmissa vuodesta 1909. Teos on maalattu Etelä-Ranskassa Marseillessa, jonne Verner Thomé oli muuttanut talveksi 1908–1909. Borélyn puistossa -maalaus on ilmava ja valokylläinen. Vaunut on sijoitettu varjoon, mutta vastavärien tehokas käyttö luo häikäisyvaikutuksen. Aikaisemmin Thomé oli suosinut tummia värejä. ==Taustaa== Pariisin syyssalongin yhteydessä syksyllä 1908 pidettyä Suomen taiteen näyttelyä oli luonnehdittu värittömäksi ja ankeaksi. Tämä harmitti Verner Thoméa, joka otti seuraavana talvena opikseen ja muutti väriskaalaa. Hän piti uusilla töillään näyttelyn Ateneumissa vuonna 1909. Nyt entiset arvostelijatkin saivat aiheen mainita: "...ylpeä ja unohtumaton hetki sille, joka on saanut olla läsnä uuden taiteilijaneron tullessa täysi-ikäiseksi," kuten lausui väriuudistusta kaivannut Gustaf Strengell näyttelyn tiimoilta. Parin seuraavan vuoden ajan Thomé käytti uusimpressionistista väriteoriaa, kuten esimerkiksi Kylpeviä poikia -maalauksessa vuonna 1910. ==Lähteet== * Huusko, Timo: Verner Thomé: Borélyn puistossa. Teoksessa Ateneum-opas. Toim. Timo Huusko. 2007, s. 73. ==Aiheesta muualla== *Borélyn puistossa Suomen Kansallisgallerian sivulla Luokka:Suomalaiset maalaukset Luokka:Ateneumin kokoelmat Luokka:Impressionistiset maalaukset
Issam Badda

Issam Badda (, s. 10. toukokuuta 1983 Khémisset, Marokko) on marokkolainen jalkapalloilija. Maalivahtina pelaava Badda edustaa Marokon pääsarjassa pelaavaa FUS de Rabatia. ==Seurajoukkueura== Badda aloitti uransa IZK Khémissetin junioreissa vuonna 2000, josta hän siirtyi edustukseen vuonna 2005. Heinäkuussa 2008 Badda siirtyi FUS de Rabatin riveihin.Issam Badda transfermarkt viitattu 17.2.2012 Hän oli voittamassa kaudella 2009–2010 Marokon cupin lisäksi Afrikan Confederation Cupia. ==Maajoukkueura== Badda on edustanut Marokkoa vuodesta 2008 lähtien. Badda valittiin Marokon joukkueeseen vuoden 2012 Afrikan-mestaruuskisoihin, jossa hän ei pelannut yhtään ottelua. Hän oli sairastunut 'hyvänlaatuiseen' malarian muotoon ennen kisojen alkua.Morocco goalkeeper contracts malaria BBC 25.1.2012 Viitattu 17.2.2012 ==Saavutukset== *Marokon cup: 2010 *Afrikan Confederation Cup: 2010 ==Lähteet== Luokka:Marokkolaiset jalkapallomaalivahdit Luokka:Vuonna 1983 syntyneet Luokka:Elävät henkilöt
Paimentyttö

Paimentyttö on Yrjö Ollilan (1887−1932) maalaus vuodelta 1915. Öljyvärein kankaalle maalattu 90 × 70,5 cm- maalaus ostettiin Ateneumin taidemuseon kokoelmiin vuonna 1916. ==Maalaus== Paimentyttö-maalauksessa näkyy tuohon aikaan suomalaisten septemiläisten parissa muodiksi tullut muodon ja sommittelun vapautuminen. Yrjö Ollila olikin Septem-taiteilijaryhmän keskushahmoja. Väri- ja valomaalauksen edelläkävijänä hän käytti tässä maalauksessa hehkuvia sateenkaaren värejä. Sekä paimentyttö että häntä ympäröivä luonto on maalattu vahvoin värein, suurpiirteisesti väriä käyttäen. Sinänsä Paimentyttö liittyy paimenelämää kuvaavien maalausten antiikista juontuvaan perinteeseen 1910-luvun tapaan. ==Lähteet== * Anja Olavinen: Yrjö Ollila: Paimentyttö. Teoksessa Ateneum- opas. Toim. Timo Huusko. 2007, s.75. === Viitteet === == Aiheesta muualla == * Luokka:Yrjö Ollilan maalaukset Luokka:Ateneumin kokoelmat
Sykloalkeenit

Sykloalkeenit ovat hiilivetyjä, joissa on hiiliatomeista muodostunut yksi tai useampi rengasrakenne, ja rengasrakenne sisältää ainakin yhden hiiliatomien välisen kaksoissidoksen niin kuin muutkin alkeenit. Jos rengasrakenteessa on kaksi kaksoissidosta, on kyseessä dieeni, jollainen on esimerkiksi syklopentadieeni. Jos rengasrakenteen kaksoissidokset ovat kytkeytyneet toisiinsa, on kyseessä aromaattinen yhdiste, kuten esimerkiksi bentseeni. Yksinkertaisimmat yhden rengasrakenteen ja yhden kaksoissidoksen sisältävät molekyylit taulukossa: Nimi Molekyylikaava CAS-numero Rakenne Syklopropeeni C3H4 2781-85-3 Syklobuteeni C4H6 822-35-5 Syklopenteeni C5H8 142-29-0 Syklohekseeni C6H10 110-83-8 Syklohepteeni C7H12 628-92-2 Syklo-okteeni C8H14 931-87-3 Syklononeeni C9H16 3618-11-9 Syklodekeeni C10H18 3618-12-0 == Katso myös == * Sykloalkaanit * Sykloalkyynit Luokka:Alkeenit
Sykloalkyynit

Sykloalkyynit ovat hiilivetyjä, joissa hiiliatomeista on muodostunut yksi tai useampi rengasrakenne. Renkaan hiilet ovat alkyynien tapaan kytkeytyneet toisiinsa kolminkertailla kovalenttisilla sidoksilla. Kolminkertainen sidos on geometrialtaan lineaarinen, joten renkaan täytyy olla tarpeeksi suuri, jotta tämä on mahdollista. Tämän vuoksi syklo-oktyyni on pienimolekyylisin stabiili sykloalkyyni. Nimi Kemiallinen kaava CAS-numero Rakenne Syklopropyyni C3H2 60701-63-5 Syklobutyyni C4H4 1191-94-2 Syklopentyyni C5H6 1120-58-7 Sykloheksyyni C6H8 1589-69-1 Sykloheptyyni C7H10 6577-09-9 Syklo-oktyyni C8H12 1781-78-8 Syklononyyni C9H14 6573-52-0 Syklodekyyni C10H16 3022-41-1 == Katso myös == *Alkyynit *Sykloalkaanit *Sykloalkeenit ==Lähteet== Luokka:Alkyynit
HMS Fervent

HMS Fervent on ollut kolmen Britannian Kuninkaallisen laivaston aluksen nimenä. * HMS Fervent (1804), 12-tykkinen Archer-luokan priki * HMS Fervent (1856), Albacore-luokan tykkivene * HMS Fervent (1895), Fervent-luokan torpedovenehävittäjä
Whitney Museum of American Art

Whitney Museum of American Art tai The Whitney on New Yorkin Manhattanilla oleva taidemuseo. Museon näyttelytarjonta keskittyy pääasiassa 1900- ja 2000-lukujen amerikkalaiseen taiteeseen, ja siellä järjestetään Whitney- biennaali. Museo avasi uuden Renzo Pianon suunnitteleman rakennuksen Manhattanin keskisessä länsiosassa 1.5.2015. == Historia == Museon synty liittyy kuvanveistäjä Gertrude Vanderbilt Whitneyn tukeen 1900-luvun alkupuolella, jolloin uutta taidetta tekevien taiteilijoiden oli lähes mahdotonta saada töitään esille tai myydä niitä Yhdysvalloissa. Rouva Whitney ryhtyi hankkimaan ja esittämään heidän töitään, jolloin hänestä tuli amerikkalaisen taiteen johtava tukija. Hän perusti vuonna 1914 Whitney Studion Greenwich Villageen, jossa esitettiin sellaisten elävien amerikkalaisten taiteilijoiden näyttelyitä, joita perinteiset taideakatemiat olivat hylänneet. Kokoelmassa oli vuonna 1929 yli 500 teosta, joita hän tarjosi lahjoituksena Metropolitan Museum of Artiin. Kun tarjous hylättiin, hän perusti oman museon, jolla oli jyrkästi erilainen toimenkuva. Se keskittyi pelkästään yhdysvaltalaisiin taiteilijoihin ja taiteeseen. The Whitney Museum of American Art perustettiin vuonna 1930, ja se avattiin Greenwich Villagessa vuonna 1931.thumb|Whitney-museon aikaisempi rakennus oli Marcel Breuerin, Hamilton Smithin ja Michael Irvingin suunnittelema, ja se avattiin vuonna 1966. Museo muutti vuonna 1954 suurempiin tiloihin Manhattanin West 54. Streetille, mutta sen jäätyä pieneksi museo hankki vuonna 1963 nykyisen tonttinsa Madison Avenuen varrella 75. Streetille. Marcel Breuerin, Hamilton Smithin ja Michael Irvingin suunnittelema rakennus avattiin vuonna 1966. == Kokoelma == Museon pysyvässä kokoelmassa on nykyisin noin 19 000 maalausta, veistosta, grafiikan työtä, piirustusta ja balokuvaa, jotka edustavat yli 2 900 taiteilijaa. Museon Frances Mulhall Achilles -kirjasto pitää yllä 50 000 kirjaa ja näyttelyluetteloa ja yli 500 aikakauslehteä kattavaa käsikirjastoa. Ne liittyvät 1900- ja 2000-lukujen amerikkalaiseen taiteeseen ja erityisesti museon kokoelmaan. Museon taidekokoelmassa on muun muassa Josef Albersin, Louise Bourgeoisin, Alexander Calderin, Helen Frankenthalerin, Keith Haringin, Grace Hartiganin, Marsden Hartleyn, Edward Hopperin, Jasper Johnsin, Franz Klinen, Willem de Kooningin, Knox Martinin, Bruce Naumanin, Louise Nevelsonin, Barnett Newmanin, Kenneth Nolandin, Jackson Pollockin, Maurice Prendergastin, Kenneth Pricen, Robert Rauschenbergin, Man Rayn, Mark Rothkon ja Andy Warholin töitä. == Whitney-biennaali == Whitneyssä järjestettiin vuosittaisia katsauksia amerikkalaiseen nykytaiteeseen vuodesta 1932 alkaen. Vuodesta 1973 näyttely on järjestytty joka toinen vuosi nimellä Whitney-biennaali. Näyttelyissä on pyritty erilaisiin kuratoriaalisiin näkökulmiin ja kattamaan kaikki mediat. == Lähteet == == Aiheesta muualla == *Museon kotisivu Luokka:Yhdysvaltain taidemuseot Luokka:Manhattanin museot Luokka:Greenwich Village
Axe

Axe (toisilla markkina-alueilla nimellä LYNX) on Unileverin omistama miesten kosmetiikkatuotemerkki. Tuotesarjaan kuuluu muun muassa deodorantteja, suihkusaippuoita ja hiustuotteita. Ympäri maailmaa myynnissä oleva Axe lanseerattiin vuonna 1983 Ranskassa ja on nykyään markkinajohtaja useissa Euroopan ja Latinalaisen Amerikan maissa. == Lähteet == ==Aiheesta muualla== *Axen englanninkieliset sivut *Unileverin sivut Luokka:Kosmetiikkamerkit Luokka:Unileverin tuotemerkit
Mungo

Mungo (Herpestes edwardsi) on Intiassa ja sen naapurimaissa elävä mangustilaji. == Ulkonäkö ja koko == Mungon pää ja vartalo ovat yhteensä 36–45 cm pitkät. Pitkä, tuuhea häntä voi olla lähes yhtä pitkä. Turkki on tuuhea, karva karkeaa, mustan ja valkean kirjavaa. Silmien ja kuonon ympärillä on punaruskeaa karvaa. Lajin urokset ovat huomattavasti suurempia kuin naaraat. == Levinneisyys ja elinympäristö == Mungoa tavataan alueella, joka ulottuu Turkista Arabian kautta Intiaan, Bhutaniin ja Bangladeshiin. Mungot elävät usein asutuksen lähellä, jopa kaupungeissa, ja kuivissa ja piikkisissä metsissä. == Ravinto ja elintavat == Mungot syövät hyönteisiä, äyriäisiä, matoja, lintuja, liskoja ja munia, mutta parhaiten ne tunnetaan kyvystään tappaa käärmeitä. Ne tappavat käärmeitä hämmästyttävän nopean väistämisrefleksin avulla. Kun käärme iskee, mungo hyppää sivuun ja iskee terävät hampaansa käärmeen niskaan eikä jätä saalista rauhaan, ennen kuin sen niska on varmasti katkennut. Mungot kykenevät tappamaan lähes minkä tahansa käärmeen, sen koosta riippumatta. Mungo ei ole immuuni käärmeiden myrkylle, mutta sen vastustuskyky on hieman vahvempi kuin muilla nisäkkäillä. Hyvä immuniteetti on seurausta mutaatioista eläinten nikotiinireseptoreissa; mutaatiot estävät käärmeen myrkyssä olevaa neurotoksiinia sitoutumasta reseptoreihin ja siten ehkäisevät myrkytystä. Lintuja saalistaessaan mungolla puolestaan on tapana tekeytyä kuolleeksi ja odottaa, että haaskalintu tulee liian lähelle syödäkseen sen, jolloin mungo hyökkää linnun kimppuun. Mungot kesyyntyvät helposti ja niitä pidetään asunnoissa tuhoeläinten tappajina ja karkottajina. Mungot voivat nähdä värejä, toisin kuin useimmat nisäkkäät, joilla on vain osittainen värinäkö. Mungot on rauhoitettu Intiassa jo vuonna 1972, koska niitä metsästettiin turkkinsa takia. Salametsästys jatkuu edelleen. Niiden karvasta on tehty hienoja siveltimiä ja partasuteja. == Lähteet == Luokka:Mangustit
Seela

Seela tai Sela on naisen etunimi. Vuoden 2019 loppuun mennessä nimi Seela on Suomessa annettu noin 1770 naiselle, joista yli puolet on syntynyt 2010-luvulla. Sen sijaan Sela-nimisiä henkilöitä on vain muutamia kymmeniä. Varsinkin aikaisemmin Sela tai Seela on ollut myös miehen etunimi. Sellaisena se voidaan käsittää myös Selim-nimen muunnelmaksi, mutta nimi esiintyy myös Raamatussa sekä henkilön-, että paikannimenä, jollaisena se johtuu kalliota tarkoittavasta heprean sanasta. Raamatun Sela (vuoden 1938 suomennoksessa Seela) oli Juudan ja Suan poika. Suomessa Seela on ollut käytössä miehennimenä pääasiassa Pohjanmaalla. Seelan nimipäivä on 22. marraskuuta. Nimi on ollut almanakasta vuodesta 2015. == Tunnettuja Seela- ja Sela-nimisiä == * Sela Molisa (1950−2022), vanuatulainen poliitikko, ministeri ja diplomaatti * Seela Sella (s. 1936), suomalainen näyttelijä * Sela Ward (s. 1956), yhdysvaltalainen näyttelijä ==Lähteet== Luokka:Etunimet
Impivaaran kuplahalli

Impivaaran kuplahalli (sponsorinimeltään LähiTapiola Areena, vuosina 2011–2019 Javenture-Areena) on Turussa, Kaerlan kaupunginosassa Impivaaran liikuntakeskuksessa sijaitseva jalkapallohalli. Se aloitti toimintansa vuonna 2011. Halli on 116,5 metriä pitkä, 71,5 metriä leveä ja 23,5 metriä korkea. Hallissa on 105 metriä pitkä ja 64 metriä leveä täysimittainen tekonurmikenttä. Hallia operoi aikaisemmin Javenture Oy, kunnes vuonna 2019 hallin toiminta siirtyi TKOMV Oy:lle. TKOMV Oy:n omistajiin kuuluu muun muassa jalkapalloseura TPS. Halli romahti joulukuussa 2013 Seija-myrskyssä. Se pystytettiin uudelleen helmikuussa 2014. ==Lähteet== Luokka:Suomen jalkapallohallit Luokka:Turun urheiluhallit Luokka:Kaerla
Aylesburynankka

Aylesburynankka on ankkarotu, joka kehitettiin Aylesburyn kaupungissa, Buckinghamshiressä, Isossa-Britanniassa. Rotu on ankaksi raskasrakenteinen; sitä on kasvatettu lähinnä lihansa takia. Täyskasvuinen yksilö painaa 3-5 kilogrammaa, koiras tyypillisesti enemmän kuin naaras. Rodun luontainen ruumiinasento on vaakasuora. Sen höyhenpuku on väriltään valkoinen, nokka hiukan kellertävä ja jalat oranssit. Aylesburynankan alkuperä on epäselvä, mutta valkoisia ankkoja tiedetään kasvatetun Aylesburyssa ainakin jo 1700-luvulla. Rotu kehittyi edelleen 1800-luvun alkupuolella, kun jalostuksella pyrittiin saamaan aikaan suuria, valkoisia ankkoja. Vuonna 1845 Lontoon eläintarhassa järjestetyssä Ison-Britannian ensimmäisessä siipikarjanäyttelyssä oli oma luokkansa ”aylesburylle ja muille valkoisille muunnoksille”. 1900-luvun alkuun mennessä aylesburynankka oli käynyt harvinaiseksi pekinginankan syrjäytettyä sitä suosiosta. Rotuja oli myös risteytetty keskenään, minkä takia puhdasrotuisia aylesburynankkoja oli yhä vähemmän. Myös sairaudet verottivat osaltaan lintukantoja. Ensimmäinen maailmansota kohteli kovasti aylesburynankkaa vielä kasvattaneita, ja rodun pienimuotoinen kasvatus lakkasi kokonaan. Toisen maailmansodan tuhoisa vaikutus talouteen sai myös suurkasvattajat lopettamaan yksi toisensa jälkeen. Cheshamissa säilyi kuitenkin kaikesta huolimatta parvi puhdasverisiä aylesburynankkoja. 1840-luvulta alkaen oli aylesburynankkoja viety Yhdysvaltoihin, missä niitä oli jäljellä pieni määrä. Pekinginankan amerikkalaisessa muunnoksessa on risteyttämisen kautta myös aylesburyankan perimää. Nykyisin aylesburynankka on Englannin suosituin ankkarotu, kun taas Yhdysvalloissa suositaan pekinginankkaa. ==Lähteet== *Odén, Kristina. Höns och andra fjäderfän, 1994, s. 124. ISBN 91-36-03145-3 === Viitteet === == Aiheesta muualla == Luokka:Siipikarja Luokka:Sorsat Luokka:Kotieläimet
Michel Gondry

thumb|Michel Gondry (2008) Michel Gondry (s. 8. toukokuuta 1963 RanskaMichel Gondry Internet Movie Databasessa IMDb.com Viitattu 17.2.2012 ) on Oscar- palkinnon saanut ranskalainen elokuvaohjaaja. Hän muutti vuonna 2012 asumaan New Yorkin BrooklyniinMichel Gondry moves to Brooklyn Gothamist.com Viitattu 17.2.2012 . == Valikoitu filmografia == *Human Nature – luonnon pikku oikkuja (2001) *Tahraton mieli (2004) *The Science of Sleep (2006) *Be Kind Rewind (2008) *The Green Hornet (2011) *The We and the I (2012) *Päivien kuohu (2013) *Mikrobi ja Bensa (2015) == Lähteet == Luokka:Ranskalaiset elokuvaohjaajat Luokka:Vuonna 1963 syntyneet Luokka:Elävät henkilöt
Pohjankorokoi

Pohjankorokoi eli aihkikoi (Elatobia montelliella) on aitokoihin kuuluva perhoslaji. Suomen lajiston kansallisissa uhanalaisarvioinneissa 2000 ja 2010 se on luokiteltu puutteellisesti tunnetuksi (DD).Rassi, P., Hyvärinen, E., Juslén, A. & Mannerkoski, I. (toim.). Suomen lajien uhanalaisuus – Punainen kirja 2010. Ympäristöministeriö & Suomen ympäristökeskus, Helsinki.http://www.faunatica.fi/dokumentit/Raportti%20Lappi%2002.pdf == Koko ja ulkonäkö == Pohjankorokoi on harmaa pikkuperhonen. Etusiivet ovat harmaat rusehtavalla sävyllä ja niissä on harvakseltaan vaaleita suomuja. Sitä ei ole mahdollista erottaa ulkonäön perusteella korokoista (Elatobia fuliginosella), mutta koiraan genitaalit ovat tunnusomaiset. Naarasta ei tunneta. Perhosen siipiväli on 13 mm.Nationalnyckeln till Sveriges flora och fauna: Fjärilar: Käkmalar–säckspinnare. ISBN 978-91-88506-60-3 s. 458 == Levinneisyys ja lentoaika == Pohjankorokoin kuvasi tieteelle ensimmäisen kerran Max von Schantz vuonna 1951 koirasyksilöstä, joka löytyi Muoniosta 30. kesäkuuta 1948.http://www.fmnh.helsinki.fi/elainmuseo/hyonteiset/perhoset/1.htm Laji tunnetaan toistaiseksi ainoastaan tästä yhdestä preparoidusta yksilöstä (holotyyppi). == Elinympäristö ja elintavat == Lajin elintavoista ei tiedetä mitään. Se elänee samaan tapaan männyllä kuin korokoi. Perhonen on nimetty suomalaisen hyönteistieteilijä Justus Elias Montellin mukaan. == Katso myös == *Pelecystola fraudulentella - 1800-luvulla Keski-Euroopasta kuvattu perhonen, joka yllättäen löytyi Ruotsista vuonna 2007. == Lähteet == == Aiheesta muualla == * Suomen Lajitietokeskus: Pohjankorokoi (aihkikoi) – Elatobia montelliella Luokka:Aitokoit
Jalkapallon Suomen Cup 2012

Jalkapallon Suomen Cup 2012 oli jalkapallon Suomen Cupin 58. järjestämisvuosi. Cupiin ilmoittautui 198 joukkuetta. Finaalissa FC Honka voitti KuPSin 1–0. == 1. kierros == 1\. kierroksen otteluparit arvottiin 9. joulukuuta 2011. Ottelut pelattiin 6.-21 tammikuuta 2012. == 2. kierros == 2\. kierroksen otteluparit arvottiin yhdessä ensimmäisen kierroksen kanssa 9. joulukuuta 2011. Ottelut pelattiin 14. tammikuuta–5. helmikuuta 2012. == 3. kierros == Kolmannen kierroksen otteluparit arvottiin 24. tammikuuta ja ottelut pelattiin 5. helmikuuta-3. maaliskuuta. == 4. kierros == 4\. kierroksella mukaan tulivat Ykkösen ja Kakkosen joukkueet. Kierros arvottiin alueellisena, ja sen runkopelipäivät olivat 15. helmikuuta–14. maaliskuuta. Kotietu oli alemmassa sarjassa pelaavalla.Suomen Cup == 5. kierros == 5\. kierros arvottiin 9. maaliskuuta. Kierroksella on mukana 40 joukkuetta. Veikkausliigan joukkueista kierroksella pelaavat vain ne neljä joukkuetta, jotka eivät selviä Liigacupin 2012 puolivälieriin. Kotietu on alemmassa sarjassa pelaavalla.Suomen Cup == 6. kierros == 6\. kierroksella alemmassa sarjassa pelaava joukkue saa kotiedun, jos sen vastustaja pelaa Veikkausliigassa. Muissa tapauksissa kotietu arvottiin. == 7. kierros == 7\. kierroksen otteluparit arvottiin 13.4., jolloin mukaan tulivat loput liigajoukkueet. == Puolivälierät == Puolivälierät arvottiin yhtä aikaa 7. kierroksen ottelujen kanssa 13.4. == Välierät == Välieräparit arvottiin 11.5. == Loppuottelu == ===Joukkueiden kokoonpanot=== FC Honka: * 1 Tuomas Peltonen * 2 Sampo Koskinen * 4 Tapio Heikkilä * 5 Henri Aalto * 6 Duarte Tammilehto * 7 Tim Väyrynen * 13 Lum Rexhepi * 14 Jussi Vasara (82. -> 9 Tomi Petrescu * 17 Moshtagh Yaghoubi * 20 Nicholas Otaru * 21 Antti Mäkijärvi KuPS: * 16 Joonas Pöntinen * 6 Pyry Kärkkäinen (v) * 7 Antti Hynynen (v) * 10 Chris James (v) * 11 Ats Purje 78. -> 19 Johann Smith * 17 Ebrima Sohna * 20 Miikka Ilo 68. -> 13 Aleksi Paananen * 22 Sander Puri (kentältäpoisto 72.) * 23 Etchu Tabe (v+v 40.) * 24 Atte Hoivala 58. -> 27 Ilja Venäläinen * 25 Paul Obiefule (v) == Lähteet == Luokka:Suomen Cup Luokka:Vuoden 2012 jalkapallo
Percy Spencer

Percy LeBaron Spencer (9. heinäkuuta 1894 – 8. syyskuuta 1970) oli yhdysvaltalainen teknikko ja tutkija, joka tunnetaan mikroaaltouunin keksijänä. Hän keksi mikroaaltouunin työskennellessään Raytheonilla. Spencer oli huomannut, että mikroaallot pystyvät sulattamaan suklaapatukan. Tällöin hän keksi, että magnetronia voi käyttää ruoan kuumentamisessa. == Lähteet == Luokka:Yhdysvaltalaiset keksijät Luokka:Vuonna 1894 syntyneet Luokka:Vuonna 1970 kuolleet
Condé Nast Building

Condé Nast Building tai 4 Times Square on pilvenpiirtäjä Times Squarella, New Yorkissa. Rakennus valmistui vuonna 1999. Se on rakenteelliseen huippuunsa asti noin 247 metriä korkea ja New Yorkin kaupungin 13. korkein rakennus. Rakennuksen katolla sijaitseva antenni kohoaa noin 340 metriin, mutta sitä ei tavallisesti lasketa korkeuteen. Antennin kanssa rakennus on kaupungin toiseksi korkein rakenne. == Lähteet == == Aiheesta muualla == *Skyscraperpage.com Luokka:Manhattanin pilvenpiirtäjät Luokka:Times Square Luokka:Manhattanin toimistorakennukset